**ANSØGNINGSVEJLEDNING**

**Ny- samt genansøgninger:**

Når du første gang søger om støtte hos New Danish Screen (NDS) med dit projekt (eller genansøger efter afslag), skal ansøgningsskemaet benyttes. Derudover skal CV’er på ansøgerteam vedlægges. Ansøgerteamet består minimum af instruktør og producer.   
På fiktionsprojekter er treatment eller udvidet synopsis (8-10 sider) obligatorisk, på dokumentarprojekter projektbeskrivelse. Du har desuden mulighed for at indsende manus, projektpræsentation, karakterbeskrivelser m.m.

Din førstegangsansøgning skal primært belyse dit projekt og de personer, som er tilknyttet og sker uden angivelse af udviklingsbudget. Men i feltet ”Beskrivelse og mål for udviklingen” kan du beskrive hvad du og teamet mener, I i første omgang skal udvikle.

* [Ansøgningsskema](http://www.dfi.dk/~/media/Sektioner/Branche_og_Stoette/New%20Danish%20Screen/NDSAnsogningsformularoctober06.10.2016.ashx) og samtlige bilag sendes pr. mail til [nds@dfi.dk](mailto:nds@dfi.dk)
* Alle bilag skal navngives som anført bagerst i ansøgningsskema, indsendes i PDF-format sat op til A4 og den samlede mail må ikke overskride 25 Mb.
* Filerne må **ikke** zippes, kan de ikke være i en mail, nummereres mailen (eks. 1 af 3, 2 af 3, 3 af 3).
* Tidligere værker sendes via link (Vimeo, YouTube etc.).

Når du har sendt din ansøgning, får du en kvittering for modtagelse med en forventet svardato, typisk 4 uger efter modtagelsen. Vi har løbende sagsbehandling.

Førstegangsansøgninger vurderes af ordningens kunstneriske ledelse: Mette Damgaard-Sørensen og Christina Ramsø Thomsen samt ordningens producer, Monica Steenberg.   
Når et projekt tages i udvikling, tilknyttes enten Christina Ramsø Thomsen eller Mette Damgaard-Sørensen som konsulent.  
  
Når du får svar på din ansøgning, kan du enten få et afslag på støtte eller en invitation til møde. Mødet kan have opklarende karakter, hvis konsulenten ikke synes ansøgningen belyser projektet fyldestgørende. Efter mødet vil I modtage enten et afslag eller en opfordring på at indsende en udviklingsansøgning.   
Hvis konsulenten allerede i svarbrevet har skrevet, at vedkommende godt vil støtte en første udvikling af projektet, så bruger I mødet på at diskutere hvad en første udviklingsfase skal indeholde og hvad budgetrammen er.

Derefter sender I en udviklingsansøgning. Se nedenfor hvad den skal indeholde.

**Udviklingsstøtte:**

Når du søger om udviklingsstøtte skal følgende bilag desuden vedlægges:

* Beskrivelse og mål for udviklingen
* Tidsplan for udviklingen, typisk med mellemaflevering(er)
* Budget (med underposter) for udviklingen
* Finansieringsplan for udviklingen

Der kan ydes støtte til alle former for udviklingsomkostninger, herunder til treatment, research, manuskriptskrivning, kunstnerisk og produktionel konceptualisering, visuelt forstudie, casting, workshops, location scout, udarbejdelse af visuelt koncept, uopsættelige optagelser mv.

**Visuelt studie (Visuel udvikling):**

Når I og konsulenten er blevet enige om, at jeres projekt er modent til et Visuelt studie, en form for udviklingsstøtte, hvor der udvikles historiefortællinger på en visuel, undersøgende og eksperimentende måde, skal følgende bilag vedlægges:

* Idéoplæg til visuel fortælling eller forstudie
* Beskrivelse og mål for projektet
* Budget (med underposter) for udviklingen
* Finansieringsplan for udviklingen
* Tidsplan for udviklingen

**Aflevering af udviklingsresultater:**

Udviklingsresultater afleveres digitalt til [nikoliner@dfi.dk](mailto:nds@dfi.dk), hvorefter du vil modtage en kvittering med svardato, typisk 2 uger fra modtagelse. Herefter modtager du konsulentens skriftlige svar, enten afslag eller mødeinvitation.   
  
New Danish Screen tager senest på baggrund af 2. draft af manus på fiktionsprojekter eller resultatet af 2. udviklingsstøtte på dokumentar, stilling til, om projektet om projektet skal tildeles LOC og udvikles videre med henblik på produktionsstøtte eller om der skal gives endeligt afslag.

**Produktionsstøtte:**

Når du søger om produktionsstøtte skal følgende bilag vedlægges:

**FIKTION/ DOKUMENTAR/ TVÆRMEDIEL:**

* Pitch
* Treatment, Manuskript (Fiktion) eller Projektbeskrivelse (Dok)
* Instruktørintentioner
* Producerintentioner
* Produktionskoncept
* Tidsplan for produktion
* Budget (med underposter) for produktion
* Finansieringsplan for produktion, inkl. udvikling (evt. fordelt på lande)
* Holdliste
* Skuespillerliste (Fiktion)
* [Lanceringsoplæg](http://www.dfi.dk/~/media/Sektioner/Branche_og_Stoette/New%20Danish%20Screen/Lanceringsoplaeg_NDS_01072016.ashx)
* Evt. opdaterede CV'er for projektets nøglepersoner
* [Selvangivelse om kønsfordeling på produktionen](https://www.dfi.dk/branche-og-stoette/selvangivelse-om-konsfordeling-i-produktioner)

**Senest i forbindelse med tilsagn skal yderligere bilag afleveres til DFI:**

* Rettighedsaftaler - Kontrakter med instruktør, manusforfatter m.m.
* [Finansierings- og tilbagebetalingsplan (for spillefilm)](https://www.dfi.dk/files/docs/2021-08/Finansierings_tilbagebetalingsplan_2020_NDS_300821.xls)
* Evt. Likviditetsplan
* Evt. Co-produktionsaftaler, aftaler om presales, MG, øvrig finansiering
* Evt. Distributionsaftale